8 ሕዳር 2018 ምንጪ ስእሊ, Getty Images ብኽለት ኣየር፡ ብዙሓት ሃገራት ዘጸግመን ዘሎ ጉዳይ ኾይኑ፡ በብዓመቱ ክሳብ ሸውዓተ ሚሊዮን ዝበጽሑ ሰባት፡ ምስ ብኽለት ኣየር ብዝዛመዱ ጸገማት ይሞቱ። ኣብዚ ሕዚ እዋን ድማ፡ ካብ ዓሰርተ ሰባት እቶም ትሸዓተ፡ ብዝትንፍሱዎ ኣየር፡ መንሽሮ ሳንቡእ ንዝኣመሰሉ ሕማማት ይቃልዑ። እዞም ብዓይኒ ዘይርኣዩ በከልቲ ንጥረ ነገራት፡ ኣብ ውሽጢ ገዛ እንትኾን ድማ ሳዕቤኖም ከቢድ'ዩ። ብመሰረት ሓድሽ ዝወጽአ መጽናዕቲ ድማ፡ ኣብ ውሽጢ ገዛ ብዘጋጥም ብኽለት ዝበጽሕ ጉድኣት፡ ካብቲ ደገ ዘሎ እንትነጻጸር፡ ካብ ክልተ ክሳብ ሓሙሽተ ዕጽፊ ይዛይድ ይብል። ኾይኑ ግና፡ እቲ ሳዕቤን ንምንካይ ዝተፈላለየ መገዲ ምጥቃም ይከኣል'ዩ። እዞም ዝስዕቡ ሓሙሽተ ነጥቢታት ድማ፡ ኣብ ውሽጢ ገዛ ከጋጥም ንዝኽእል ብኽለት ኣየር ንምክልኻል ዝጠቅም ሓበሬታ ኣለዎም። ዕድመ ልብኹምዶ ትፈልጥዎ?
